open-index/open-wikipedia-markdown huggingface dataset:
Joensuun Laulurinne

**Joensuun Laulurinne** on suuri kesäjuhlakeskus Joensuussa Mehtimäen alueella, Pyhäselän rannassa. Katetun suuren Laulurinteen eli laululavan lisäksi alueeseen kuuluu 3,5 hehtaarin yleisökenttä.

## Tapahtumia
Laulurinne oli konserttien pitopaikka Joensuun Laulujuhlien aikaan vuoteen 1997 saakka. Lisäksi siellä on pidetty suuria kuorotapahtumia. Suurin vuotuinen tapahtuma on Ilosaarirock heinäkuussa sekä Lasten Suomen Suven avaus touko-kesäkuun vaihteessa, kouluviikon viimeisenä perjantaina.

Laulurinne on aivan Joensuun keskustan tuntumassa. Sen välittömässä tuntumassa on Linnunlahden leirintäalue, Joensuun ravirata, jota käytetään leirintäalueena ja Joensuu-areena ja Joensuun jäähalli ja koko Mehtimäen alue.

* Lasten Suomen Suven avaus, toukokuun viimeisenä tai kesäkuun ensimmäisenä perjantaina. 6&nbsp;000 alakoululaista Joensuusta ja ympäristöstä kokoontuu lavalle laulamaan.
* Ilosaarirock, heinäkuun toisena tai kolmantena viikonloppuna. Noin 20&nbsp;000 henkeä/päivä
* Herättäjäjuhlat 1995. Kerralla 32&nbsp;000 henkeä
* Juhannusjuhlat 
* Joensuun Laulujuhlat 1985–1997
* Joensuun Gospel-festivaalit
* Karavaanareiden maailmankokous 1995
* Farmari-maatalousnäyttely 2015

### Muita tapahtumia
* Tivoleiden ja sirkusten kenttänä vuodesta 2003 alkaen
* Talvella esimerkiksi Yhteisvastuukeräys-talvitapahtuma
* Maastojuoksun Suomen-mestaruuskilpailut 2021 toukokuussa 2021

## Varustus
Laulurinne on 3&nbsp;000 neliön suuruinen rinteeseen tehty rakennelma, jonka leveys on 100 metriä ja korkeus 18 metriä. Portaita rinteessä on 25. Katetussa rinteessä on 6&nbsp;000 istumapaikkaa tai 10&nbsp;000 seisomapaikkaa. Edustan yleisökenttä on noin 3,5 hehtaaria. Laulurinteellä ei ole pysyviä huolto- ja sosiaalitiloja, mutta Laulurinteen vieressä on raviradan tilat.

## Historiaa
Joensuun kaupunki ajoi täytemaat Linnunlahden matalille rannoille 1950–1970-luvuilla. Ensin täytemaalle rakennettiin ravirata 1970-luvulla. Laulurinne-idea syntyi 1980-luvun alussa Laulujuhla-suunnitelmien myötä. Laulurinne valmistui käyttöön vuonna 1985. Pyhäselän rannan takarinne on kunnostettu 1990-luvun puolivälissä.

## Suunnitelmia
*Laulurinteen viereen on suunniteltu hotelli-kylpylää sekä tanssilavaa.
*Laulurinteen eteen on mietitty pesäpallokenttää. 

## Lähteet

## Aiheesta muualla
Speak to Me

**Speak to Me** on progressiivisen rockin yhtyeen Pink Floydin vuoden *[[The Dark Side of the Moon]]in* aloitusraita. Siinä ei ole muuta kuin sydämentykytystä ja muita tausta- ja hälyääniä, kappale on intro seuraavalle raidalle "Breathe". "Speak to Men" lopussa voi kuulla taustalla Clare Torryn lyhyen kiljuntaosuuden. Torry esiintyy albumin kappaleessa "The Great Gig in the Sky", jossa hän improvisoi koko laulun.

Merkittäviä nauhaefektejä raidalla ovat:

* Sydämentykytys; tämän voi kuulla myös päätösraidalla "Eclipse"
* Kellontikitys; viittaa kappaleeseen "Time"
* Maaninen nauru; viittaa kappaleeseen "Brain Damage"
* Kassakoneen kilahdus; viittaa kappaleeseen "Money"
* Helikopterin ääni; viittaa kappaleeseen "On the Run"
* Huuto; viittaa kappaleeseen "The Great Gig in the Sky"

## Tekijät raidan takana

*Roger Waters ja Nick Mason – nauhaefektit
José Martinez-Abarca

**José Martinez-Abarca ** (22. helmikuuta 1970 Helsinki – 11. helmikuuta 2025) oli suomalainen budōka joka oli graduoinut mustan vyön eli dan-arvon kahdessa kansainvälisen kendoliiton lajissa: ZNKR iaidōssa että ZNKR seitei jōdōssa.

José Martinez-Abarca aloitti iaidōn harjoittelun Sheffieldin yliopistossa Englannissa, jossa hän opiskeli japaninkieltä. Asuessaan Japanissa hän harjoitteli vuoden iaidoa Danzaki Tomoaki sensein dōjōssa, Kenshûkan Tokiossa, jossa hän graduoi shodanin eli 1.danin. Hän on ollut myös Kenseikai Dōjōn jäsen Lontoossa, Englannissa, ja harjoitellut Japanissa Mimasakan Musashi Dōjōn, Haruna Matsuo-sensein, ja Koben Genbukanin, Oshita Masakazu-sensein, johdolla.

José Martinez-Abarca muutti Suomeen vuonna 1999 ja liittyi KKTI ry:een, jossa hän alkoi vastata iaidō-harjoituksista. Hän harjoitteli myös kendoa ja ZNKR jōdōa. Yhdessä Asko Pitkäsen kanssa José Martinez-Abarca aloitti aktiivin ZNKR jōdō harjoittelun Suomessa Suomen kendoliiton piirissä. Hänellä oli iaidōssa 5.&nbsp;dan ja hän toimi Suomen kendoliiton (**FKA**) hallituksen iaidō-vastaavana vuosina 2000–2007. José Martinez-Abarca on toiminut Leppävaaran
Budoseura ry:n puheenjohtajana vuodesta 2008. Tämän lisäksi hän on aktiivinen sekä Suomessa, että ulkomailla opettajana, kilpailutuomarina, sekä dan graduointipaneelin jäsenenä.

Opetus -ja kulttuuriministeriö myönsi José Martinez-Abarca Kahilalle vuonna 2021 Suomen liikuntakulttuurin ja urheilun ansiomitalin. 

## ZNKR:n lajeissa suoritetut graduoinnit
Suoritetut dan-arvot
### ZNKR iaidōssa
* Iaidōssa  5. dan 31. lokakuuta 2007 Ranska Pariisi
* Iaidōssa  4. dan 5. elokuuta 2000 Yhdistynyt kuningaskunta Brighton 
* Iaidōssa  3. dan 24. elokuuta 1996 Yhdistynyt kuningaskunta Warwick 
* Iaidōssa  2. dan 20. elokuuta 1995 Yhdistynyt kuningaskunta Warwick 
* Iaidōssa  1. dan 8. maaliskuuta 1992 Japani Tokio 
### ZNKR jōdōssa
* 3. dan 5. helmikuuta 2016 Lahti, Suomi
* 2. dan 19. helmikuuta 2012 Pohja, Suomi
* 1. dan 10. marraskuuta 2004 Tukholma, Ruotsi

## Kendoliiton kilpailusaavutukset
### kansainvälinen
* Britannian iaido mestaruus, shodan-taso 1995
* Sweden iaido open, iaido mestaruus, yondan-taso 2002
* Sweden iaido open, hopea, joukkue-kilpailu 2002
* EIC-2006 Fighting Spirit-palkinto 2006, Yhdistynyt kuningaskunta Brighton
* EIC-2011 Fighting Spirit-palkinto 2011, Andorra.

### kansallinen
* Suomen iaidō-maajoukkueen jäsen 2006–
* Suomen iaidō-maajoukkueen manageri/valmentaja 2004–
* Suomen jōdō-maajoukkueen manageri 2004
* Suomenmestari iaidōssa 2006 (yksilöt-yudansha)
* Suomenmestaruus hopeaa iaidōssa 2007, 2008, 2012 (yksilöt-yudansha)
* Suomenmestaruus pronssia iaidōssa 2009, 2010 (yksilöt-yudansha)

## Lähteet
### Lähdeviittaukset
Jump in!

**Jump in!** on vuonna 2007 julkaistu yhdysvaltalainen musikaalielokuva, jonka on ohjannut Paul Hoen. Elokuvan tuotti Disney Channel. 

## Juoni

Isadore ”Izzy” Daniels on nuori nyrkkeilijäpoika, jonka äiti on kuollut. Izzy elää isänsä ja pikkusiskonsa kanssa. Perheen äidin kuoltua nyrkkeily on ollut ainoa merkityksellinen asia isälle, ja tämä painostaakin Izzyä kovasti nyrkkeilyyn. Izzy vie pikkusiskonsa hyppynarukisaan ja innostuu itsekin harrastuksesta. Izzy liittyy tyttöjen hyppynarujengiin, joka nimetään Hot Chili Steppersiksi. Izzy erotetaan, kun tämä ei saavu kisoihin mentyään isänsä kanssa katsomaan nyrkkeilyä. Suurimmassa loppukisassa Izzy tekee paluun ja joukkue voittaa.

## Rooleissa
Ousainou Darboe

**Ousainou Darboe** (s. 8. elokuuta 1948) on gambialainen poliitikko. Hän johtaa maan Yhdistynyttä demokraattipuoluetta (UDP).

Darboe on ollut ehdolla Gambian presidentinvaaleissa vuosina 1996, 2001 ja 2006. Viimeisimmällä kerralla hän sai 26,7&nbsp;% äänistä häviten Yahya Jammehille.

Darboe oli ehdolla myös vuoden 2021 presidentinvaalissa. Hän sai ehdokkaista toiseksi eniten ääniä (noin 28&nbsp;%) ja hävisi vaalit istuvalle presidentille Adama Barrow’lle.

## Lähteet
* Historical Dictionary of The Gambia s.44–45

### Viitteet
Artturi Similä

**Artturi Edvard Similä** (24. syyskuuta 1911 Kokkola – 10. marraskuuta 1980 Tukholma) oli suomalainen säätieteilijä, joka muutti 1950-luvulla Ruotsiin. Oppiarvoltaan hän oli filosofian tohtori. Hän oli erikoistunut nk. "pitkän tähtäimen sääennusteisiin" eli muutaman viikon mittaisiin ennusteisiin, joissa ennustettiin tulevien viikkojen keskilämpötilan ja sademäärän poikkeamaa ajankohdan pitkäaikaisesta keskiarvosta. Ennusteita julkaistiin säännöllisesti suomalaisissakin lehdissä mm. Maaseudun Tulevaisuudessa 1960- ja 1970-luvulla. Hänen ennustusmenetelmänsä oli nk. *[[analogia]]menetelmä*, jossa etsittiin vastaavia säätilanteita menneiltä vuosilta ja ennustettiin niiden kehityksen mukaan. Similä osallistui myös aktiivisesti ruotsinsuomalaisten toimintaan ja yritti parantaa suomen kielen asemaa Ruotsissa. Hän on kirjoittanut myös useita sääalan kirjoja.

## Bibliografia
* Artturi Similä ja Björn Forslund: Väderbok för båtfolk, 1973
* Artturi Similä: Väderbok för alla, 1973
* Artturi Similä ja Björn Forslund: Människan och vädret, 1978
* Artturi Similä: Sääkirja, 1981
* Artturi Similä, Toivo Vuorela: Artturi Similän sääkirja, 1981

## Lähteet
Masaki Kobayashi

oli japanilainen elokuvaohjaaja. 

## Osittainen filmografia
* 1953: *[[Kabe atsuki heya]]*
* 1957: *[[Kuroi kawa]]*
* 1959–1961: *[[Ningen no jōken]]* trilogia
* 1962: *[[Karami-ai]]*
* 1962: *[[Harakiri (vuoden 1962 elokuva)|Harakiri]]*
* 1964: *[[Kwaidan – kauhun kasvot]]*
* 1967: *[[Laskeva aurinko]]*
* 1968: *[[Hymni väsyneelle miehelle]]*
* 1971: *[[Inochi bō ni furō]]*
* 1975: *[[Kaseki]]*
* 1983: *[[Tōkyō saiban]]*

## Aiheesta muualla
*
Valokaarirele

**Valokaarirele** on suojarele, jota käytetään toteamaan valokaarivika sähköasemalla sijaitsevissa kojeistoissa. Valokaarireleen toiminta perustuu tyypillisesti valokaaressa syntyvän valon havaitsemiseen ja vika yleensä varmistetaan mittaamalla vikavirta samanaikaisesti.

Valokaarioikosulun seuraukset pien- ja keskijännitekojeistoissa voivat olla vakavia. Valokaari voi tuhota arvokkaita laitteita ja aiheuttaa pitkäaikaisia ja kalliita seisokkeja. Lisäksi valokaari voi aiheuttaa vakavia vammoja henkilöstölle.

## Synty ja ehkäisy

Valokaari voi syntyä esimerkiksi eristysvian, laitteen virheellisen toiminnan, väärien väylä tai kaapeliliitosten, ylijännitteen, syöpymisen, likaantumisen, kosteuden, ferroresonanssin (mittamuuntajat) ja jopa sähköisen kuormituksen aiheuttaman vanhenemisen seurauksena. Useimmat näistä tekijöistä voidaan ehkäistä asianmukaisella huollolla. Varotoimenpiteistä huolimatta inhimilliset erehdykset voivat johtaa valokaarivikoihin.

Jotta valokaaren vaikutukset saadaan minimoitua, on tärkeää että se huomataan mahdollisimman nopeasti. Valokaari, joka kestää 500 ms, voi aiheuttaa vakavia vaurioita laitteistolle. Alle 100 ms:n valokaaren aiheuttamat vahingot ovat usein vähäisempiä. Jos taas valokaari sammutetaan alle 35 ms:ssa, vahinko on miltei olematon.

Tavallisimmin käytetty kiskostonsuojareleistys voi olla liian hidas varmistamaan valokaarivikojen eliminoimisen turvallisen ajan kuluessa. Esimerkiksi syötön katkaisijaa ohjaavan ylivirtareleen toiminta-aikaa voidaan joutua viivästyttämään satoja millisekunteja selektiivisyyden takia. Viive on vältettävissä käyttämällä oikein valittua valokaarisuojausta. Parhaimmilta valokaarireleiltä vikatilanteen havaitsemiseen menee pari kolme millisekuntia, johon katkaisijan toiminta-aika lisättynä, saadaan kokonaisaika suojauksen toiminnalle.

Lisäksi valokaarisuojalla voidaan estää jälleenkytkennät kaapelitilassa tapahtuvien vikojen yhteydessä.

Valokaarireleet, yleisen käsityksen mukaan, on suunniteltu ilmaeristeisten pien- ja keskijännitekojeistojen suojaukseen. Valokaarireleistyksessä on yleensä erilaisia yksiköitä toimintatarkoituksesta riippuen. Eri yksiköiden avulla voidaan käyttää useampia sensorikuituja ja/tai linssityyppisiä sensoreita ja ulottaa suojaus siten laajemmalle alueelle. Valokaarireleessä käytetään usein tavallisen releen laukaisukoskettimelle asetetut kriteerit täyttävää puolijohdetekniikkaan perustuvaa laukaisulähtöä. Tämä mahdollistaa suojaukselle erittäin nopean toiminnan.
Billy Corgan

**William Patrick Corgan, Jr.** eli **Billy Corgan** (s. 17. maaliskuuta 1967 Elk Grove Village, Illinois) on yhdysvaltalainen muusikko. Hänet tunnetaan 1990-luvun maineikkaan alternative rock -yhtyeen Smashing Pumpkinsin keulakuvana. Hän soittaa yhtyeessä kitaraa ja laulaa ja hän on myös yhtyeen pääasiallinen kappaleentekijä. Corgan myös tunnetaan lyhytikäisen Zwan-yhtyeen perustajana. Smashing Pumpkinsin suurimpia hittejä ovat olleet muun muassa "Disarm", "Today", "1979", "Bullet With Butterfly Wings", "Tonight, Tonight", "Ava Adore" sekä "Stand Inside Your Love". Ennen Smashing Pumpkinsien perustamista Corganilla oli yhtye nimeltään The Marked, mutta bändin historia jäi varsin lyhyeksi. 

Corgan on julkaissut urallaan kolme sooloalbumia sekä kaksi kokeellista levytystä. Sekä *[[TheFutureEmbrace]]*, *[[Ogilala]]* että *[[Cotillions]]* ovat musiikkityyleiltään sen tyylisiä genrejä joista Corgan on tullut tutuksi sekä Smashing Pumpkinsien että Zwanin osalta. *Aegea* sekä  *Siddhartha* puolestaan edustavat kokeellisia äänimaailmoja joissa ei ole laulua, kitaraa, rumpuja tai bassoa ollenkaan. Corgan on käyttänyt soolojulkaisuissaan artistinimenään joko kutsumanimeään Billy Corgan, tai syntymänimensä (William Patrick Corgan) kirjainlyhennelmää WPC.

Corganin esikoinen syntyi marraskuussa 2015 ja toinen lapsi, tytär, lokakuussa 2018. Corgan avioitui lasten äidin, Chloe Mendelin kanssa vuonna 2023.

## Diskografia
### Sooloalbumit
*  - julkaistiin nimellä Billy Corgan
* Aegea (2014)  - julkaistiin nimellä WPC
* Siddhartha (2016)  - julkaistiin nimellä WPC
*   - julkaistiin nimellä WPC
* Cotillions - julkaistiin nimellä William Patrick Corgan (2019)
Dahl

**Dahl** tarkoittaa seuraavia:

## Sukunimenä
* Alfred Christian Dahl (1857–1940), norjalainen arkkitehti
* Arlene Dahl (1925−2021), yhdysvaltalainen näyttelijä
* Arne Dahl, oik. *Jan Arnald* (s. 1963), ruotsalainen kirjailija
* Aslaug Dahl (s. 1949), norjalainen maastohiihtäjä
* Birgitta Dahl (1937–2024), ruotsalainen poliitikko (sosiaalidemokraatti)
* Cecilie Dahl (1858–1943), norjalainen taidemaalari
* Christopher Dahl (1758−1809), ruotsalainen luterilainen pappi, virsirunoilija ja professori
* Eilert Dahl (1919−2004), norjalainen yhdistetyn hiihtäjä ja maastohiihtäjä
* Erja Dahl (s. 1964), korkeushyppääjä
* Esa Dahl (s. 1952), suomalainen jalkapalloilija
* Gunnar Dahl, *Kunto Karmo* (1895–1978), suomalainen jääkärieverstiluutnantti
* Gustaf Dahl (1835–1927), ruotsalainen arkkitehti
* Henrik Dahl (s. 1960), tanskalainen poliitikko
* Hjalmar Dahl (1891–1960), suomenruotsalainen toimittaja, kääntäjä ja kirjailija
* Jeff Dahl, The Mentors-yhtyeen ent. basisti
* Johan Dahl (s. 1959), färsaarelainen poliitikko ja ministeri
* Johan Christian Dahl (1788–1857), norjalainen taidemaalari
* Johan Daniel Dahl (1816–1892), suomalainen senaattori ja hovioikeudenneuvos
* John Dahl (s. 1956), yhdysvaltalainen elokuvaohjaaja ja -käsikirjoittaja
* John Kristian Dahl (s. 1981), norjalainen maastohiihtäjä
* Jonas Dahl (1849–1919), norjalainen pappi ja kirjailija
* Kaino Dahl (1913–1997), suomalainen kaupunginjohtaja
* Kjell Ola Dahl (s. 1958), norjalainen rikoskirjailija
* Konrad Dahl (1943–1931), norjalainen kirjailija ja vankilapappi
* Kristian Thulesen Dahl (s. 1969), tanskalainen poliitikko
* Lars Hjalmarsson Dahl (1920–1998), suomenruotsalainen kirjailija ja kääntäjä
* Marianna Debes Dahl (s. 1947), färsaarelainen kirjailija
* Niels Fredrik Dahl (s. 1957), norjalainen kirjailija ja toimittaja
* Ole-Johan Dahl (1931–2002), norjalainen matemaatikko ja tietotekniikan kehittäjä
* Ove Dahl (1862–1940), norjalainen kasvitieteilijä
* Richard Dahl (1933–2007), ruotsalainen korkeushyppääjä
* Rita Gustava Pulli, aik. Rita Dahl (s. 1971), suomalainen kirjailija ja vapaa toimittaja
* Roald Dahl (1916–1990), norjalais-brittiläinen kirjailija
* Robert A. Dahl (1915–2014), yhdysvaltalainen valtiotieteilijä
* Ruth Dahl (1900–1966), suomenruotsalainen toimittaja, näyttelijä ja kirjailija, Hjalmar Dahlin puoliso
* Sophie Dahl (s. 1977), englantilainen kirjailija ja entinen malli
* Svend Dahl (1887–1963), tanskalainen eläintieteilijä ja kirjastonhoitaja
* Tor Edvin Dahl (s. 1943), norjalainen kirjailija
* Tora Dahl (1886–1982), ruotsalainen kirjailija
* Ulla-Britt Dahl (s. 1946), ahvenanmaalainen poliitikko
* Uno Dahl (1892–1984), suomalainen juristi ja kanslianeuvos
* Walter Scott Dahl (1839–1906), norjalainen poliitikko

## Muita merkityksiä
* Dahl-linjaliikenne, kokkolalainen linja-autoyritys
* Ian Van Dahl, belgialainen elektronisen musiikin yhtye.

## Katso myös
* Dal
* Dala
The Worrying Kind

**The Worrying Kind** () on The Ark -yhtyeen kappale, jonka on säveltänyt ja sanoittanut Ola Salo. Kappale löytyy *[[Prayer for the Weekend]]* -albumilta, ja se oli Ruotsin vuoden 2007 Eurovision laulukilpailun edustuskappale. Viisu sijoittui kisassa 18:nneksi huolimatta sen ennakkosuosikin asemasta.

The Arkia on syytetty plagioinnista. "The Worrying Kind" muistuttaa läheisesti Edison Lighthouse -yhtyeen "Love Grows (Where My Rosemary Goes)" -kappaletta, joka levytettiin 1960-luvulla.

## Lähteet
O’Neil Longson

**O'Neil Longson** on yhdysvaltalainen pokeriammattilainen.

Longson on urallaan voittanut kaikkiaan kolme World Series of Poker -turnausta. WSOP:n pääturnauksessa hän on parhaimmillaan ollut kahdestoista (vuonna 1991). Nykyisin Longson osallistuu turnauksiin aiempaa harvemmin kuulo-ongelmiensa takia ja on keskittynyt korkeiden panosten käteispeleihin.

Elokuussa 2007 Longsonin pokeriuran turnausansiot ylittivät kaksi miljoonaa dollaria.

## WSOP-rannekkeet

## Lähteet

## Aiheesta muualla

*
Paska (leipä)

**Paska** (, , ’pääsiäinen’) on perinteinen ukrainalainen pääsiäisleipä. Se on muodoltaan pyöreä, maultaan jonkin verran makeampi ja tuoksultaan imelämpi kuin tavallinen leipä. Sen raaka-aineita ovat muun muassa maito, hiiva, kananmunat, vehnäjauhot ja sokeri. 

Paska-leipä on perinteisesti koristeltu taikinasta muotoilluin ornamentein. Risti on yleisin koristeaihe. Koristeisiin kiinnitetään erityistä huomiota, koska leipä viedään pääsiäispäivän aamuna kirkkoon tarkoitukseen erityisesti varatussa korissa. Pappi siunaa paskan, ja kirkkokuoro laulaa ortodoksista pääsiäistroparia, ”Kristus nousi kuolleista, kuolemalla kuoleman voitti ja haudoissa oleville elämän antoi”.

Samankaltainen leipä on kulitsa, joka on yleisesti käytössä ainakin Venäjällä, Puolassa ja Suomen ortodokseilla.

## Lähteet

## Aiheesta muualla
* Englanninkielinen resepti
Breathe (Pink Floydin kappale)

**Breathe** on progressiivisen rockin yhtyeen Pink Floydin vuoden 1973 *[[The Dark Side of the Moon]]* -albumin toinen kappale. Ensimmäinen kappale "Speak To Me" on intro "Breathelle". "Breathe" on yhteydessä "Time"-kappaleen loppupuolella olevaan "Breathe repriseen" ja instrumentaaliin "Any Colour You Like", joka sisältää samoja sointuja.

## Kappaleen muusikot

* David Gilmour – laulu, kitara, slidekitara
* Roger Waters – basso ja nauhatehosteet
* Richard Wright – urut, koskettimet, taustalaulu
* Nick Mason – rummut ja lyömäsoittimet
The Perry Bible Fellowship

**Perry Bible Fellowship** on vuodesta 2001 alkaen joka toinen viikko ilmestynyt verkkosarjakuva. Sarjakuvan tekijä on Nicholas Gurewitch. *Perry Bible Fellowship* sai alkunsa Syracusen yliopiston lehdessä *The Daily Orange*. Sarjakuva ilmestyy myös noin kymmenessä yhdysvaltalaisessa sanomalehdessä.

Sarjakuvan ilme vaihtelee. Gurewitch käsittelee arkojakin aiheita hyvin absurdilla ja humoristisella tavalla. Eräällä viikolla sarjakuvassa voi seikkailla tikku-ukkoja ja seuraavalla viikolla lähes fotorealistisia ihmisiä. *PBF:ssä* ei siis ole yhtenäistä tarinaa. Sarjakuva ilmestyi yleensä joka keskiviikko. Helmikuussa 2008 Gurewitch lopetti sarjakuvan viikoittaisen julkaisemisen.

## Aiheet
*Perry Bible Fellowship* käsittelee kaikenlaisia aiheita. Vaikka sarjakuva esittää jotkin aiheet hyvin suorasukaisesti ja "hyökkäävästi," tekijä ei kuitenkaan saa usein vihamielistä postia.

Hyvin yleinen aihe *PBF:ssä* on esimerkiksi kuolema. Aiheena voi olla myös jokin kuuluisa sanonta, jonka Gurewitch muuttaa kuvalliseen muotoon hyvin absurdilla ja humoristisella tavalla.

## Tekijä
Nicholas Gurewitch on syntynyt 9. maaliskuuta 1982 New Yorkissa. Hän asuu New Yorkissa Manchesterissa. Hän on opiskellut Syracusen yliopistossa, jossa *Perry Bible Fellowship* sai alkunsa.

## Palkinnot
*Perry Bible Fellowship* on voittanut yhteensä kahdeksan palkintoa, joista monet melko merkittäviä. Se on voittanut muun muassa parhaan Ignatz-verkkosarjakuvapalkinnon vuosina 2005 ja 2006.

## Albumi
Dark Horse -kustantamo julkaisi 2007 *The Trial of Colonel Sweeto and Other Stories* -nimisen albumin. Kirjaan on koottu lähes kaikki internetissä ilmestyneet stripit sekä muutamia ennennäkemättömiä sarjoja. Vuonna 2009 ilmestyi *The Perry Bible Fellowship Almanack*, joka sisältää kaikki *Perry Bible Fellowship* -stripit, Nicholas Gurewitchin haastattelun, luonnoksia ja hylättyjä strippejä.

## Lähteet
* The Perry Bible Fellowship
* Sarja-arkisto
* Nicholas Gurewitchin haastattelu 
* Haastattelu 

### Viitteet

## Suomennettu albumi
*
Thor Hansen

**Thor Harald Hansen** (23. kesäkuuta 1947 Oslo – 5. joulukuuta 2018) oli norjalainen pokeriammattilainen. 

Thor Hansen on voittanut urallaan kaksi World Series of Poker -turnausta. WSOP:n pääturnauksessa hän on parhaimmillaan ollut 21. (vuonna 1998). Vuonna 2006 hän oli rahasijoilla neljässä WSOP-kisassa sijoittuen toiseksi 3&nbsp;000 dollarin omaha hi/lo -turnauksessa. Seuraavan vuoden WSOP:ssa Hansen saavutti kolme finaalipöytäsijoitusta (World Championship H.O.R.S.E., World Championship Seven Card Stud Hi-Low Split-8 or Better ja World Championship Limit Hold'em)

Hansen on menestynyt vuosien varrella WSOP:n lisäksi useissa muissakin turnauksissa. Heinäkuussa 1998 hän voitti 392&nbsp;000 Ranskan frangia Grand Prix de Paris no limit hold'em -turnauksessa, World Poker Tourilla hän on parhaimmillaan ollut seitsemästoista. 2000-luvulla Hansen on pelannut pääosin Yhdysvalloissa. 

Vuonna 2005 Hansen valittiin ensimmäiseksi Vuoden pokerinpelaajaksi Norjassa. Hän asui El Segundossa, Kaliforniassa.

Lokakuussa 2007 Hansenin pokeriuran turnausansiot ylittivät 2,5 miljoonaa dollaria ja hän on kaikkien aikojen eniten liveturnauksissa rahaa voittanut norjalainen.

## WSOP-rannekkeet

## Lähteet

## Aiheesta muualla
* Thor Hansenin haastattelu PokerListings.com:ssa (luettu 8.5.2007)
*
SN 2006gy

**SN 2006gy** on supernova, joka havaittiin McDonaldin observatoriossa 18. syyskuuta 2006. Sitä tarkkailtiin ensi kertaa Chandra-avaruusteleskoopilla ja NASA ilmoitti löydöksestä 7. toukokuuta 2007. Supernova tapahtui Perseuksen tähdistöön kuuluvassa galaksissa NGC 1260, joka sijaitsee 72 Mpc päässä Maasta. Maasta katsottuna supernova räjähti noin yhden kaarisekunnin päässä galaksin keskustasta. Spektrin piirteiden (H&alpha;- ja H&beta;-viivoja, joissa on P Cygni -profiili, useita absorptioviivoja, melko alhainen laajenemisnopeus) perusteella kyseessä on IIn-tyypin supernova, jolla on Ia-tyypin supernovan piirteitä. Tällaista harvinaista, "sekoittunutta", supernovatyyppiä nimitetään tyypin IIa supernovaksi.

SN 2006gy:n absoluuttinen magnitudi on &minus;22, mikä tekee siitä kirkkaimman koskaan havaitun supernovan. Räjähtäneen tähden massa on yli 100 auringon massaa, mahdollisesti jopa 130&ndash;150 auringon massaa. Supernovassa tuhoutuneen tähden tarkka luonne on epäselvä. Kyseessä on mahdollisesti tähtienvälisen aineen ympäröimä kollapsari tai ns. "pair-instability" -supernova.

## Aiheesta muualla
*Ofek et al. (2007)''An extremely luminous supernova in the galaxy NGC 1260''. ApJ '''659''', L13
*Astronomy Picture of the Day 10.5.2007
Us and Them

**Us and Them** on progressiivisen rock-yhtyeen Pink Floydin menestysalbumin *[[The Dark Side of the Moon]]in* seitsemäs kappale.

Kappale on saanut vaikutteita yhtyeen basistin Roger Watersin isän kokemuksista toisesta maailmansodasta. Kappale kertookin sodasta sotilaan omasta näkökulmasta. 

## Kokoonpano
* David Gilmour – laulu ja kitara
* Richard Wright – taustalaulu, piano
* Roger Waters – basso, nauhatehosteet
* Nick Mason – rummut ja lyömäsoittimet, nauhatehosteet
* Dick Parry – saksofoni
Tiosulfaatti

**Tiosulfaatti** tai **trioksotiosulfaatti** on negatiivisesti varautunut moniatominen anioni, jonka molekyylikaava on S2O32−. Tunnetuin tiosulfaatti-ionin sisältävä yhdiste on natriumtiosulfaatti (Na2S2O3). Tiosulfaatti muodostaa kestäviä sidoksia varsinkin alkaanien kanssa.
Mika Ripatti

**Mika Ripatti** (s. 1964 Espoo) on suomalainen elokuva- ja televisiokäsikirjoittaja. 

Ripatin ura alkoi Yle TV2:n suursarjan *[[Elämän suola]]* (1996–1998) parissa. Hän oli yksi sarjan lukuisista käsikirjoittajista. Myös Seppo Vesiluoma kuului käsikirjoittajatiimiin ja *Elämän suolan* kautta alkoi hänen ja Ripatin pitkälle jatkunut yhteistyö. Parivaljakko on kirjoittanut muun muassa televisiosarjat *[[Siperian nero]]* (2000) ja *[[Seitsemän (televisiosarja)|Seitsemän]]* (2001). Yhteistyö on jatkunut myös pitkien elokuvien parissa, kuten *[[Vieraalla maalla]]* (2003) ja *[[Keisarin salaisuus]]* (2006).

Vuonna 2003 ensi-iltansa sai myös Johanna Vuoksenmaan ohjaama ja Ripatin kirjoittama *[[Nousukausi (elokuva)|Nousukausi]]*, joka oli komedia juppipariskunnan elämysmatkasta Helsingin Jakomäkeen. Ripatti on tehnyt sovituksen myös Olli Saarelan elokuvaan *[[Suden vuosi (elokuva)|Suden vuosi]]* (2007). Elokuva perustui Virpi Hämeen-Anttilan samannimiseen romaaniin.

## Aiheesta muualla

* 
*
Somatotyypit

**Somatotyypit** ovat yhdysvaltalaisen psykologi William Sheldonin määrittelemiä ihmisen vartalotyyppejä. Kirjassaan *Atlas of Men* vuodelta 1945 Sheldon esittää luokittelujärjestelmän, jossa hän luokittelee ihmiskehot kolmeen ryhmään: ektomorfiseen, mesomorfiseen ja endomorfiseen. Sheldonin tyypittelyssä ihminen on harvoin puhdas yhden somatotyypin edustaja, yleensä ihmisissä on hänen mukaansa piirteitä eri vartalotyypeistä.

Sheldon liitti vartalotyypitykseensä myös luonteenpiirteitä. Lihavuuteen taipuvainen endomorfi on seurallinen ja mukavuudenhaluinen. Pitkä ja hoikka ektomorfi viihtyy sosiaalisten tilanteiden sijaan paremmin kirjojen seurassa ja lihaksikas mesomorfi on rohkea, jäykkä ja tunteeton luonne. Nämä Sheldon näki kuitenkin vain yleistyksinä, ja harva oli hänen mukaansa lajityyppinsä puhdas edustaja.

Nykyään Sheldonin käsityksiä ei enää pidetä tieteellisinä. Niitä kuitenkin käytetään edelleen vartalotyyppien kuvailussa, myös tieteellisessä kirjallisuudessa.

## Vartalotyypit

**Ektomorfi** (leptosomi) on hoikka ja pitkä, jolla myös lantio ja hartiat ovat kapeat. Tällaisen vartalotyypin edustajan on vaikea kasvattaa lihasmassaa tai saada lisää painoa. Sheldonin mukaan ektomorfisella henkilöllä hermokudos on hallitseva kudos.

Ektomorfit ovat yleensä notkeita, ja he omaavat hyvät valmiudet kestävyyslajeihin. Aerobisen liikunnan sijaan puhtaan lajityypin edustajan kannattaa panostaa kuntosaliharjoitteluun. 

**Mesomorfilla** (atleetti) on ruumiinrakenteen tyyppi, joka kuuluu William Sheldonin luomaan vanhentuneeseen ruumiinrakenteen tyyppiin. Sille on luonteenomaista vahvat luut ja lihaksikkuus. Sheldonin mukaan rakenteeseen liittyy somatononinen persoonallisuus. Sitä hallitsevat kudokset ovat lihakset ja sidekudos. Puhdas lajityypin edustaja on lihaksikas ja hänellä on voimakas luusto. Rasvaprosentti on yleensä alhainen. 

Mesomorfille lihasta kertyy helposti, mutta sillä on venyvyyden kanssa ongelmia. Vartalotyypille suositeltavia liikuntamuotoja ovat aerobiset ja liikkuvuutta lisäävät lajit. 

Mesomorfeilla verisuonten laajeneminen ja supistuminen tapahtuu erittäin nopeasti, ja siksi heitä harvoin huimaa. Tästä syystä atleetti kestää hyvin myös kylmää.

**Endomorfi** (pyknikko) on luonnostaan pyöreä ja kerää helpommin rasvakudosta kuin muut vartalotyypit. Toisaalta endomorfin on muita vartalotyyppejä helpompaa lisätä sekä venyvyyttä että lihasvoimaa tasaisesti.

Kehon painopiste on vatsan ympärillä ja luusto on tavanomainen tai hento. Kyseisen vartalotyypin edustaja lihoo helposti, ja hänen on vaikea laihtua. Endomorfisella dominoivat umpieritystoimintaa säätelevät kudokset.

## Lähteet

## Aiheesta muualla
*Tuuli.net - Kehon eri tyypit, mihin luokkaan sinä kuulut?
On the Run

**On the Run** on brittiläisen rock-yhtye Pink Floydin albumin *[[The Dark Side of the Moon]]* kolmas raita.

Kappale on instrumentaalinen. Syntetisaattorin ja nauhaefektien tuottamat äänet antavat raitaan painostavan tunnelman. Viiltävä ääniefekti taustalla on kitaristi David Gilmourin tuottama ääni, jonka hän tekee kitarallaan nojaten mikrofonipidikettä vasten.

Yhtyeen *[[The Dark Side of the Moon]] -*konserteissa kappaleen aikana areenan yläpuolella lenteli pienoislentokone, joka lopuksi meni areenan toiseen päähän räjähtäen.

## Kappaleen muusikot

*Richard Wright – VSC3-syntetisaattori
*Roger Waters – VSC3-syntetisaattori
*David Gilmour – kitara
Täysruokosokeri

**Täysruokosokeri** (myös mm. **muscovado**, **panela** tai **rapadura**) on ruskeaa sokeria, jonka valmistusaineena on sokeriruo'on kuivattu mehu. Se poikkeaa muista sokereista valmistustavassaan ja ravintoarvoissaan. 

Täysruokosokeri valmistetaan puristamalla mehu sokeriruo'osta. Tämän jälkeen mehu kuivataan lämmittämällä. Täysruokosokeria ei kirkasteta fosforihapolla, sentrifugoida, rikkidioksidivalkaista tai muuten prosessoida pidemmälle. Sokeriruo’on sisältämiä vitamiineja ja kivennäisaineita säilyy näin ollen enemmän kuin prosessoiduissa sokerituotteissa. Kuivatettu mehu jauhetaan ja pussitetaan. Sokeria ei kiteytetä. Ulkoisesti täysruokosokeri on pulverimaista, väriltään ruskeaa, vaaleaa tai tummaa, tai harmaata.

Japanin Okinawassa täysruokosokeria eli **kokuto**a on tuotettu yli 400 vuotta. Kaupallisena nimenä täysruokosokerille on myös *sucanat* ja *intiaanisokeri*.

Muscovado-sana on muotoutunut portugalinkielisestä sanasta *mascavado*: ’puhdistamaton, luonnonmukainen’. Sanaa käytettiin jo 1500-luvulla kansainvälisessä sokerikaupassa.

## Lähteet
* www.intiaanisokeri.fi 
* Tunnista aito täysruokosokeri 
* Terveydenhoitouutiset 

### Viitteet

## Videoita
* Miten valmistetaan Intiaanisokeri-spelttikeksit

## Tutkimuksia
* Antiatherosclerotic function of Kokuto
* New antioxidative phenolic glycosides isolated from Kokuto non-centrifuged cane sugar
* New phenolic compounds from Kokuto, non-centrifuged cane sugar.
Victoria Cup

**Victoria Cup** oli Kansainvälisen jääkiekkoliiton ja NHL:n vuosittain järjestämä turnaus, jota pelattiin vuosina 2008 ja 2009. Victoria Cup oteltiin NHL-joukkueen ja jääkiekon mestarien liigan voittajan kesken, tosin ensimmäiseen Victoria Cupiin pääsi ECC:n voittaja, koska mestarien liigaa ei vielä pelattu. Victoria Cupia oltiin alustavan suunnitelman mukaan palauttamassa kaudella 2014–2015 palaavan mestarien liigan myötä, mutta näin ei koskaan tapahtunut.

Kilpailun nimi pohjautui Montréalissa sijaitsevasta Victoria-jääkiekkokaukalosta, jota pidetään yhä edelleen jääkiekon synnyinpaikkana. Kansainvälisen jääkiekkoliiton mukaan kaikkien aikojen ensimmäinen jääkiekko-ottelu pelattiin kyseisellä paikalla.

Ensimmäinen Victoria Cup pelattiin Sveitsin Bernissä 1. lokakuuta 2008. Ottelussa kohtasivat jääkiekon mestarien liigan voittaja Metallurg Magnitogorsk ja yhdysvaltalainen New York Rangers. Rangers nousi 3-0-tappioasemasta vielä 3-4-voittoon. Voittomaali syntyi vain 20 sekuntia ennen ottelun päättymistä. Rangers tienasi voitostaan palkkionia miljoona Sveitsin frangia eli noin 607 000 euroa (830 620 dollaria).

Seuraavana vuonna Zürich Lions voitti cupin maalivahtinaan suomalainen Ari Sulander.

## Victoria Cupit

## Lähteet
Brain Damage (kappale)

”**Brain Damage**” on toiseksi viimeinen eli yhdeksäs raita Pink Floydin vuoden 1973 albumilla *[[The Dark Side of the Moon]]*. Kappale on albumin harvoja, jossa Roger Waters on päälaulaja. Kappaletta jatkaa suoraan samalla kitarariffillä albumin viimeinen kappale ”Eclipse”.

Kappale käsittelee mielisairautta, lähinnä skitsofreniaa, jota yhtyeen entinen keulakuva Syd Barrett sairasti. Kappaleessa viitataan myös häneen. Kappaleen nauhatehosteiden maanisella naurulla kappaleeseen on saatu hyvin kappaletta kuvaava tunnelma, jota korostavat myös taustalla olevat syntetisaattorit.

## Kappaleen muusikot

* Roger Waters – päälaulu, basso, nauhatehosteet
* David Gilmour – kitara, laulu
* Richard Wright – urut ja VSC3-syntetisaattori
* Nick Mason – rummut ja lyömäsoittimet

### Taustalaulajat
* Lesley Duncan
* Doris Troy
* Barry St. John
* Liza Strike
Eclipse (Pink Floydin kappale)

**Eclipse** on progressiivisen rock-yhtyeen Pink Floydin *[[The Dark Side of the Moon]]in* kymmenes ja päättävä raita, se jatkaa suoraan samalla riffillä, joka on myös aikaisemmassa kappaleessa Brain Damage.

Kappaleessa laulavat kaikki yhtyeen jäsenet ja myös albumin kappaleessa The Great Gig in the Sky laulava Clare Torry. Kappale käsittelee kuolemaa. Raita loppuu samanlaiseen sydämentykytykseen mistä albumin intro Speak to Me alkaa.

## Kappaleen muusikot

* Roger Waters - päälaulu, basso, nauhatehosteet
* David Gilmour - kitara ja laulu
* Richard Wright - urut ja laulu
* Nick Mason - rummut, lyömäsoittimet, nauhatehosteet

***+ taustalaulajat***
* Lesley Duncan
* Doris Troy
* Barry St. John
* Liza Strike
The Best of Volume I

**The Best of Volume I** on yhdysvaltalaisen hard rock -yhtyeen Van Halenin ensimmäinen kokoelma-albumi, joka julkaistiin vuonna 1996. Kappaleita ”Humans Being”, ”Can’t Get This Stuff No More” ja ”Me Wise Magic” ei ollut aikaisemmin julkaistu albumilla, mutta kaikki kappaleet julkaistiin singleinä, joista parhaiten myivät ”Humans Being” ja ”Me Wise Magic” Mainstream Rock Tracks -listan ykkösinä. Kappaleissa ”Can’t Get This Stuff No More” ja ”Me Wise Magic” lauloi yhtyeestä erotetun Sammy Hagarin tilalla yhtyeen ensimmäinen laulaja David Lee Roth. Kappaleita on albumilla Van Halenin kaikilta aikaisemmilta kymmeneltä studioalbumilta paitsi *[[Diver Down]]ilta*. Kokoelma on myynyt Yhdysvalloissa kolminkertaista platinaa eli yli 3 miljoonaa kappaletta ja on yhtyeen menestynein kokoelma.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Albumi

Billboard (Pohjois-Amerikka)

## Albumi 2
Billboard (Pohjois-Amerikka)

## Kokoonpano

### [[Van Halen]]

#### Uusissa kappaleissa

* Sammy Hagar – laulu (paitsi kappaleissa "Can't Get This Stuff No More" ja "Me Wise Magic" lauloi David Lee Roth)
* Eddie Van Halen – kitara
* Michael Anthony – basso
* Alex Van Halen – rummut

#### Aikaisemmat kappaleet

* Sammy Hagar ja David Lee Roth – laulu (eri aikoina)
* Eddie Van Halen – kitara, kosketinsoittimet
* Michael Anthony – basso
* Alex Van Halen – rummut

## Lähteet
Formiaatti

**Formiaatti** (HCOO&minus;) on muurahaishapon (HCOOH) ioni. Myös yhdisteitä, joissa anionina on formiaatti-ioni, sanotaan formiaateiksi. Formiaatti-ioneja syntyy muurahaishapon protolysoinnin yhteydessä:
:HCOOH + H<sub>2</sub>O  \leftrightarrow  HCOO&minus; + H<sub>3</sub>O<sup>+</sup>

Formiaatteja on mahdollista käyttää suolojen sijasta maantien suolauksessa. Formiaatit ovat kalliimpia aineita, mutta niiden käytön arvellaan tulevan halvemmaksi yhteiskunnalle kuin vastaavat kloridiyhdisteet, koska kloridiyhdisteiden aiheuttamat syöpymisvahingot vähenevät. 

Jos formiaatin perusrakenteessa vety (H) on korvattu kloorilla (Cl), käytetään tällaisista yhdisteistä nimeä klooriformiaatti.

## Formiaatteja
* Ammoniumformiaatti CHO2NH4, CAS-numero 540-69-2
* Bentsyylikloroformiaatti C8H7ClO2, CAS-numero 501-53-1
* Butyyliformiaatti C5H10O2 / HCOO(CH2)3CH3, CAS-numero 592-84-7
* Etyyliformiaatti C3H6O2 / HCOOC2H5, CAS-numero 109-94-4
* Etyyliklooriformiaatti C3H5ClO2 / ClCOOC2H5, CAS-numero 541-41-3
* Fenyyliklooriformiaatti C7H5ClO2 / C6H5OCOCl, CAS-numero 1885-14-9
* Isobutyyliklooriformiaatti C5H9ClO2 / (CH3)2CHCH2OCOCl, CAS-numero 543-27-1
* Kaliumformiaatti KCOOH CAS-numero 590-29-4
* Kalsiumformiaatti Ca(HCO2)2, CAS-numero 544-17-2
* Metyyliformiaatti C2H4O2 / HCOOCH3, CAS-numero 107-31-3
* Metyyliklooriformiaatti C2H3ClO2 / CH3OCOCl, CAS-numero 79-22-1
* Natriumformiaatti HCOONa, CAS-numero 141-53-7
* n-butyyliklooriformiaatti C5H9ClO2 / CH3(CH2)3OCOCl, CAS-numero 592-34-7
* n-propyyliklooriformiaatti C4H7ClO2 / CH3(CH2)2OCOCl, CAS-numero 109-61-5

## Lähteet
* http://www.environment.fi/default.asp?contentid=91455&lan=fi 
* [Vaihtoehtoisten liukkaudentorjunta-aineiden kulkeutuminen pohjavedessä (MIDAS)](http://www.syke.fi/fi-FI/Tutkimus__kehittaminen/Tutkimus_ja_kehittamishankkeet/Hankkeet/Vaihtoehtoisten_liukkaudentorjuntaaineiden_kulkeutuminen_pohjavedessa_MIDAS/Vaihtoehtoisten_liukkaudentorjuntaaineid(7361))
Parhaan kuvauksen Oscar-palkinto

**Parhaan kuvauksen [[Oscar-palkinto]]** on Yhdysvaltain elokuva-akatemian vuosittain jakama palkinto edellisvuoden parhaiten kuvatulle elokuvalle. Palkinto on jaettu vuodesta 1928 alkaen. Vuosina 1939–1966 palkinto jaettiin erikseen mustavalko- ja värielokuville paitsi vuonna 1957, jolloin jaettiin vain yksi palkinto.

## Voittajat ja ehdokkaat
### 1930-luku

**Vuoden 1940 gaalasta alkaen alettiin jakaa palkinnot erikseen väri- ja mustavalkoelokuville**

### 1940-luku

### 1950-luku

**Vuoden 1958 gaalassa palkinnot yhdistettiin

**Vuoden 1959 gaalasta alkaen palkinnot jaettiin jälleen erikseen väri- ja mustavalkoelokuville

### 1960-luku

**Vuoden 1968 gaalassa palkinnot yhdistettiin**

### 1970-luku

### 1980-luku

### 1990-luku

### 2000-luku

### 2010-luku
Godkänd pirat

**Godkänd pirat** on ruotsalaisen Magnus Ugglan vuonna 1981 julkaistu livealbumi. Albumin kappaleet on nauhoitettu Ugglan vuoden 1980 kiertueella. Levy on Ugglan ensimmäinen ja tähän mennessä ainoa livealbumi.

Albumin kansikuvan on ottanut Ugglan veli, Gabriel Uggla.

## Kappaleluettelo

Kappaleet ovat Magnus Ugglan kirjoittamia, ellei toisin mainita.

# *Mitt liv* (4.43)
# *Du ska va gla* (3.11)
# *Jag vill inte tillbaks* (4.10)
# *Trendigt* (3.32)
# *Någon som dej (Någon som du är)* (3.55)
# *Jag vill inte gå hit* (3.09)
# *Varit kär* (3.24)
# *Centrumhets* (Nick Gilder, James McCull, Magnus Uggla) (4.30)
# *Varning på stan* (4.11)
# *Panik (Uppfostringsmaskinen)* (4.41)
# *Skandal-bjotis* (7.10)
# Rockmedley: (9.05)
## *Vittring*
## *Rebel Rebel* (David Bowie)
## *Born to be Wild* (Dennis Edmonton)
## *Sheena is a Punk Rocker* (Dee Dee, Joey ja Johnny Ramone)
## *Vittring*
# *Sommartid (remix)* (5.01)

## Muusikot

* Magnus Uggla (laulu)
* Mats Ahlsberg (basso)
* Anders Eljas (kosketinsoittimet, taustalaulu)
* Lars Jonsson (kitara, taustalaulu)
* Anders Nordh (kitara, taustalaulu)
* Magnus Persson (rummut)

Kappaleessa Sommartid:

* Magnus Uggla (laulu)
* Anders Eljas (Prophet 5, Odysse)
* Lars Jonsson (kitara)
* Magnus Persson (Roland-rytmi-box, ksylofoni)

## Lähteet

* Magnus Uggla – The Uggly Strix-Site
Lagrange

**Lagrange** voi tarkoittaa jotain seuraavista:

## Sukunimi
*Georges Lagrange (1929–2014), ranskalainen katolinen piispa. 
*Joseph Louis Lagrange, *Giuseppe Luigi Lagrange*, (1736–1813), italialais-ranskalainen matemaatikko ja fyysikko

Joseph Lagrangen mukaan on matematiikassa ja fysiikassa nimetty seuraavat käsitteet:

*Lagrangen interpolaatiopolynomi
*Lagrangen kertoimet
*Lagrangen mekaniikka
*Lagrangen piste fysiikassa ja tähtitieteessä
*Lagrangen teoreema (ryhmäteoria)
*Lagrangen teoreema (lukuteoria)
*Lagrangen todennäköisyysjakauma

## Paikkakunnat Yhdysvalloissa
* Lagrange, Kalifornia
* Lagrange, Georgia
* Lagrange, Indiana
* Lagrange, Maine
* Lagrange, New York 
** Lagrange, Dutchess County
** Lagrange, Orange County
** Lagrange, Wyoming County
* Lagrange, Ohio
* Lagrange, Virginia
* Lagrange, Illinois
* Lagrange, Wyoming
* Lagrange, Indiana

## Paikkakunnat Ranskassa
* Lagrange, Hautes-Pyrénéesin départementissa
* Lagrange, Landesin départementissa
* Lagranige, Territoire de Belfortin départementissa

## Muita merkityksiä
* Château Lagrange, ranskalainen viini
* Lagrange (Q112), Ranskan laivaston 1918–1935 käytössä ollut sukellusvene.
Minna Karhunen

**Minna Helena Karhunen** (s. 3. heinäkuuta 1967 Riihimäki) on suomalainen poliitikko, Kansallisen Kokoomuksen entinen kansanedustaja ja Karkkilan entinen kaupunginjohtaja. Vuosina 2009–2014 hän toimi Järvenpään kehitysjohtajana. Vuodet 2015–2019 hän toimi Etelä-Suomen aluehallintoviraston ylijohtajana ja maaliskuusta 2019 alkaen Kuntaliiton toimitusjohtajana.

Karhunen valittiin ensimmäisen kerran eduskuntaan eduskuntavaaleissa 1991 Uudenmaan läänin vaalipiiristä. Ennen kansanedustajuutta hän oli työskennellyt toimittajana Hyvinkään Uutisissa, Nykypäivässä ja Uudessa Suomessa. Hänet valittiin jatkokaudelle 1995 vaaleissa. Eduskunnassa Karhunen oli varsinaisena jäsenenä neljässä valiokunnassa, liikennevaliokunnassa valtiopäivillä 1991–1994 ja 1996–1997, ympäristövaliokunnassa valtiopäivillä 1991–1994, tulevaisuusvaliokunnassa valtiopäivillä 1993–1994 sekä maa- ja metsätalousvaliokunnassa valtiopäivillä 1996–1997. 

Kahden kansanedustajakauden jälkeen Karhunen ei asettunut enää ehdolle eduskuntaan. Hän jatkoi hallintotieteen opintojaan ja valmistui hallintotieteen maisteriksi. Hän työskenteli myös Uudenmaan liiton vs. edunvalvontapäällikkönä ja Hyvinkään-Riihimäen talousalueen aluekeskuksen projektipäällikkönä. Vuoden 2005 alusta hän toimi Karkkilan kaupunginjohtajana, kun hänen edeltäjänsä Kari Korkiakoski oli siirtynyt Joutsenon kaupunginjohtajaksi. Vuosina 2009−2014 Karhunen toimi Järvenpään kaupungin kehitysjohtajana. Vuosina 2015−2018 hän toimi Etelä-Suomen aluehallintoviraston ylijohtajana. Vuonna 2018 hän aloitti Kuntaliiton toimitusjohtajana.

Karhunen toimi Hyvinkään kaupunginvaltuuston jäsenenä vuosina 1989–2001 ja oli myös kaupunginhallituksen jäsen. Hän toimi myös molempien puheenjohtajana, valtuuston johdossa vuodesta 1991 vuoteen 1992 ja hallituksen johdossa vuodesta 1995 vuoteen 2001. Hän toimi myös Hyvinkään Kokoomuksen puheenjohtajana vuosina 1993–1994.

## Lähteet
*
* 
*
*
### Viitteet
Vuosaari-lehti

**Vuosaari-lehti** on vuonna 1965 perustettu Helsingin Vuosaaren kaupunginosan asioita käsittelevä ilmaisjakelulehti. Lehti ilmestyy kerran viikossa keskiviikkoisin. Sen levikki oli vuoden 2007 keväällä noin 18&nbsp;000 kappaletta. Levikki nousee jatkuvasti Vuosaaren asukasmäärien kasvun tahdissa.

Lehden päätoimittajana toimi aina vuoteen 2000 asti kirjailija, ent. kaupunginvaltuutettu ja opettaja Esko Honkanen. Toimittaja Aarne Taussi jäi eläkkeelle vuonna 1981 ja hänen tilalleen tuli Eskon poika Eero Honkanen, joka toimii nykyään lehden päätoimittajana.

Idean itähelsinkiläisen lehden julkaisemisesta sai "Vuosaaren keisari" Martti Ilveskorpi, joka ehdotti Esko Honkaselle lehden perustamista. Lehti perustettiinkin ja Urheilu- ja Askarteluseura ry (sittemmin Vuosaari-Kilta) aloitti sen julkaisun. Vuonna 1993 julkaisuoikeudet siirtyivät lehteä tukemaan perustetulle Vuotieto Oy:lle, jossa olivat mukana Vuosaari-Säätiö, Vuosaari-Seura ja Vuosaari-Kilta. Nykyään lehden kustantaa lehden toimittajien oma yhtiö.

Lehden palstoilla on käsitelty eri näkökulmista niin politiikkaa, rakentamista, lukijoiden mielipiteitä kuin urheiluakin. Paljon palstatilaa ovat saaneet myös taide- ja kulttuuriasiat, esimerkiksi runot ja novellit, mikä on melko poikkeuksellista pienelle ilmaisjakelulehdelle. Vuonna 1984 Helsingin kaupungin paikallislehtikilpailussa lehti saavuttikin kunniamaininnan ansiokkaasta työstään Vuosaaren ja vuosaarelaisuuden hyväksi.

Lehden linja on ollut maltillinen, mutta kaupunginosan kehittämiseksi se on tarjonnut asukkaiden ja päättäjien välisen keskustelufoorumin. Välillä lehti on ilmaissut selkeästi kielteisen kantansa esimerkiksi joihinkin Vuosaarta koskeviin rakennushankkeisiin, kuitenkin puolustuspuheenvuoron vastapuolelle jättäen. Vuosaari-lehti on helpottanut asukkaiden osallistumista alueen suunnitteluhankkeisiin kertomalla suunnitteluprosessien eri vaiheista.

## Lähteet
* Pertti Lampi (2005): *Helsingin Vuosaari Nordsjö kaupunginosan historia, nykypäivä ja tulevaisuus* (Vuosaari-Seura ry., Vuosaari-Säätiö rs. )
* Vuosaari-lehden internetsivut
### Viitteet
Elizabeth Short

**Elizabeth Short** (29. heinäkuuta 1924 – 15. tammikuuta 1947), jota kuolemansa jälkeen kutsuttiin myös **Mustaksi Dahliaksi**, oli Los Angelesissa surmattu nainen, jonka murhaa ei ole pystytty selvittämään. Tapaus nostatti aikoinaan suuren mediakohun raakuutensa vuoksi.

Shortin ruumis, joka löydettiin murhan jälkeisenä päivänä, oli katkaistu kahtia ja valutettu kuivaksi verestä. Lisäksi hänen suunsa oli viillelty poskiin asti niin, että kasvot näyttivät irvistävän kammottavalla tavalla.

Lehdistö nimesi tapauksen Mustaksi Dahliaksi Shortin tummien hiusten ja vaatteiden takia. Murhan tutkimukset olivat siihenastisen historian suurimmat. Vaikka tapaus on yksi tunnetuimpia rikoksia, surmaajaa ei koskaan ole löydetty.

James Ellroy kirjoitti aiheen pohjalta romaanin *[[Musta Dahlia (romaani)|Musta Dahlia]]*, johon perustuva Brian De Palman ohjaama samanniminen elokuva sai ensi-iltansa vuonna 2006.

## Lähteet

## Aiheesta muualla
* The Crime library: The Black Dahlia Story 
*
Parhaan äänityksen Oscar-palkinto

**Parhaan äänityksen [[Oscar-palkinto]]** on Yhdysvaltain elokuva-akatemian joka vuosi jakama palkinto edellisvuoden parhaiten äänitetylle elokuvalle. Palkinto on jaettu vuodesta 1930 alkaen.

## Voittajat ja ehdokkaat
### 1930-luku

### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku
Vanha raatihuone

**Vanha raatihuone** voi olla:

* Bockin talo (1763) Helsingissä
* Rauman vanha Raatihuone (1776)
* Turun Vanha Raatihuone (1736–1827)
* Potsdamin vanha raatihuone Saksassa (1755)
* Naantalin raatihuone (1887)
Mathew Valencia

**Mathew Valencia** (s. 12. joulukuuta 1983 Fontana, Kalifornia, Yhdysvallat) on yhdysvaltalainen ääninäyttelijä. Hän on ollut Robinin ääniroolin näyttelijä animaatiosarjassa *[[The New Batman Adventures]]*, josta hän sai Young Artist -palkinnon vuonna 1998.

Mathewin nuorempi veli Joseph Ashton on näyttelijä ja heidän isänsä on maantiepoliisi.

## Filmografia
Syksyllä kaikki on toisin

**Syksyllä kaikki on toisin** on vuonna 1978 ensi-iltansa saanut Mikko Niskasen ohjaama suomalainen draamaelokuva. Niskanen näyttelee pääosan pankinjohtaja Kalervo Haapasena. Elokuva on aikalaiskuvaus ja se sijoittuu talousvaikeuksissa kärvistelevään keskisuomalaiseen pikkukaupunkiin. Se kertoo pankinjohtaja Haapasen viimeisistä kuukausista, jotka päättyvät hänen potkuihinsa ja itsemurhaansa. Hautajaiset aloittavat elokuvan ja muu on takaumaa. Elokuva oli myös nuoren Kari Heiskasen läpimurtorooli. Elokuva on esitetty muutaman kerran televisiossa. VLMedia julkaisi sen DVD:nä vuonna 2018.

Erään kriitikon mukaan elokuvassa on patetiaa pelkäämättömälle Niskaselle ominaista herkkyyttä, ja on myös sitä mieltä, että realistinen elokuva on turhaan jäänyt unohduksiin. Toisaalta sen jännitteiden jäsentymisessä kantavaksi kokonaisuudeksi nähdään puutteita ja kerronnan rytmiikassa kompurointia.

Elokuva perustuu löyhästi tositapahtumiin ja Ilmari Eskolan romaaniin *Tikapuut huipulle* vuodelta 1960.  

## Näyttelijät

## Lähteet

## Aiheesta muualla
*
Kleopatra III

**Kleopatra III** (, noin 160/155 eaa. – 101 eaa.) oli Egyptin kuningatar ja Ptolemaiosten hallitsijasuvun jäsen. Hänen vanhempansa faarao Ptolemaios VI ja Kleopatra II olivat sisaruksia.

Ptolemaios VI:n kuoleman jälkeen vuonna 145 eaa. hänen veljensä Ptolemaios VIII seurasi häntä kuninkaana ja meni naimisiin Kleopatra II:n kanssa. Noin vuonna 140 eaa. Ptolemaios VIII meni naimisiin myös siskontyttärensä ja tytärpuolensa Kleopatra III:n kanssa.

Vuonna 132 eaa. syttyi sisällissota Kleopatra II:n ja Ptolemaios VIII:n välille. Kleopatra III pakeni Kyprokselle, jonne hänen miehensä myös myöhemmin pakeni. Vuonna 130 eaa. Ptolemaios sai taas vallan Egyptissä ja Kleopatra pääsi palaamaan sinne vuonna 127 eaa.

Ptolemaios VIII halusi, että hänen kuolemansa jälkeen Kleopatra hallitsisi jommankumman poikansa kanssa. Kleopatra olisi halunnut hallitsijakumppanikseen Ptolemaios X:n, mutta Aleksandrian asukkaat pakottivat hänet valitsemaan Ptolemaios IX:n. Kleopatra sai kuitenkin Ptolemaios IX:n syrjäytettyä väitettyään, että tämä oli aikonut murhata hänet. Ptolemaios X palasi Egyptiin hallitsemaan äitinsä kanssa. Kleopatra III kuoli vuonna 101 eaa., ehkä Ptolemaios X:n murhaamana.

## Lapsia
* Ptolemaios IX
* Ptolemaios X
* Kleopatra IV (naimisissa Ptolemaios IX:n kanssa)
* Kleopatra Selene I (naimisissa Ptolemaios IX:n kanssa)
* Kleopatra Tryfaina (naimisissa Antiokhos VIII Grypoksen kanssa)

## Lähteet
* The Ptolemaic Dynasty  
* Livius.org Cleopatra III
Naimavuosi

**Naimavuosi** eli **kisakesä** on suomalaisessa kansanperinteessä vuosi tai kesäkausi, jolloin nuori nainen on ensimmäistä kertaa naimaiässä tai muuten kosijoiden tavoitettavissa, tai muuten asettanut erityiseksi tavoitteeksi päästä naimisiin.

Erään uskomuksen mukaan kelvolliset tytöt naidaan naimavuonna, ja jos ei naida, tytössä on jotain vikaa, ja hän on suuressa vaarassa jäädä vanhaksipiiaksi. Eräs sananlasku toteaakin julmasti: "kun ei naida naimavuonna, kihlata kilo-kesänä, niin ei ilmoissa ikänä". (SKVR:VI2 6123, Pohjois-Savo, 1890)

## Katso myös

* Sukupuolisuhteet entisajan Suomessa